चींटियां नदी की चौड़ी धारा को भी पार कर सकती हैं। इसके लिए वे हजारों की संख्या में समूह बना लेती हैं और क्वीन्स व अंडों को बीच में सुरक्षित रखती हैं। फिर वे पानी में उतरती हैं और तैरते हुए दूसरे किनारे पहुंच जाती हैं। वे अकेले पानी में नहीं तैरतीं। पानी में तैरते हुए अगर पानी की तेज लहर उन्हें अलग करने की कोशिश करे या कोई जीव उन पर हमला करे तो वे अपने समूह में पूरी मजबूती बनाए रखती हैं। भले ही कुछ चींटियां उस जीव का शिकार हो जाएं, बाकी चींटियां अपने झुंड में मजबूती बनाए रखती हैं।